ПРОТОКОЛ №3
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 03.02.2020 г. 

ПРИСЪСТВАТ: Весела Павлова, Десислава Николова, Женя Димитрова, Веселка Узунова, Олга Керелска, Радка Дражева – Първанова, Атанаска Дишева, Мария Димитрова Кавракова – Аршева.

Отсъстват: Драгомир Кояджиков, Вероника Имова, Захаринка Тодорова, Красимир Шекерджиев, Марина Михайлова

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева – началник-отдел „Конкурси на съдии“
Николина Георгиева – началник-отдел „Атестиране на съдии“
Протоколирал: Илина Йосифова
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки Р-11, Р-12, Р-13, Р-14, Р-15, С-8, С-9. 

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Мирослав Данаилов Досов - съдия в Окръжен съд - Враца, във връзка с открита процедура за избор на административен ръководител - председател на Окръжен съд - Враца, който ще се проведе на 11.02.2020 г. 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРИЕМА становището за притежаваните професионални качества на Мирослав Данаилов Досов - съдия в Окръжен съд - Враца. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 1.1. на Мирослав Данаилов Досов - съдия в Окръжен съд - Враца, за запознаване. 

1.3. ПРЕДОСТАВЯ становището по т. 1.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Окръжен съд – Враца. 

1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 11.02.2020 г. 

Р-2. ОТНОСНО: Предложение от административния ръководител - председател на Окръжен съд - Разград за поощряване на Маргарита Христова Новакова - съдия и изпълняващ функциите административен ръководител - председател на Районен съд - Разград, с отличие „личен почетен знак  първа степен - златен“, както и с парична награда, на основание чл. 303, ал. 2, т. 2, б.“а“  и чл. 303, ал. 3,  т. 1 от ЗСВ. (вх.№ ВСС-412/2/14.01.2020 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Предлага на Съдийската колегия на ВСС да ПООЩРИ, на основание чл. 303, ал. 2, т. 2, буква „а“ от ЗСВ и чл. 303, ал. 3, т. 1 от ЗСВ,  Маргарита Христова Новакова - съдия и и.ф. административен ръководител - председател на Районен съд - Разград, с отличие „личен почетен знак – първа степен златен“, както и с парична награда в размер на … (…) лева за проявен висок професионализъм, безупречно и образцово изпълнение на служебните задължения и високи нравствени качества.

2.2. Предлага на Съдийската колегия на ВСС да се предостави решението по т. 1 на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №3/07.02.2019., т. 8.

2.3. Внася предложението в заседанието на Съдийската колегия на ВСС, насрочено на 04.02.2020 г., за разглеждане и произнасяне. 

Р-3. ОТНОСНО: Предложение от административния ръководител - председател на Районен съд - Кърджали за поощряване на Валентин Костадинов Спасов и Невена Калинова Калинова - Тодорова - съдии в Районен съд - Кърджали, с отличие „служебна благодарност и грамота“ и с  парична награда, в размер на 1000 лева, на основание чл. 303, ал. 2, т. 1 и чл. 303, ал. 3, т. 1 от ЗСВ. (вх. № ВСС-13674/13.11.2019 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Предлага на Съдийската колегия на Висшия съдебен съвет ДА ОСТАВИ БЕЗ УВАЖЕНИЕ предложението от административния ръководител - председател на Районен съд - Кърджали за поощряване на Валентин Костадинов Спасов и Невена Калинова Калинова - Тодорова - съдии в Районен съд - Кърджали, с отличие „служебна благодарност и грамота“ и с парична награда, в размер на 1000 лева, на основание чл. 303, ал. 2, т. 1 и чл. 303, ал. 3, т. 1 от ЗСВ.

Мотиви: Видно от данните в допълнително представената в изпълнение на решение на Съдийската колегия на ВСС по пр. №40/03.12.2019 г. информация за работата на двамата магистрати и резултатите от дейността им, Валентин Костадинов Спасов и Невена Калинова Калинова - Тодорова - съдии в Районен съд – Кърджали не отговарят на изискванията, заложени в т. 17 от Правилата за определяне на условията, реда и критериите за поощряване на съдии, прокурори и следователи, за да бъдат поощрени с парична награда.
Съдиите, разглеждащи наказателни дела в Районен съд - Кърджали, са Валентин Спасов, Вергиния Еланчева и Здравка Запрянова. Сравнителният анализ на данните за обжалваните наказателни дела и резултатите от върнатите наказателни дела за 2018 г. показва, че с най-голям брой потвърдени обжалвани дела е съдия Еланчева, а именно 77 при 51 потвърдени дела на съдия Спасов за същия период. Същевременно отменените дела на съдия Спасов са с най-голям брой за изследвания период, а именно 12 броя.  Съпоставката на данните за първото полугодие на 2019 г. показва, че съдия Валентин Спасов има общи брой обжалвани дела 41 броя. Потвърдените дела са 21 броя, като в същото време съдиите Еланчева и Запрянова са с по-голям брой потвърдени дела, съответно първата с 31 бр., а втората с 38 бр. Отменените актове на съдия Спасов за периода са 3 на брой, като друг съдия от Районен съд - Кърджали има по-малък брой отменени актове. От изследваните данни не може да се заключи, че предложеният за поощрение магистрат за проверявания период е работил с най-висока натовареност в органа, както и че отменяемостта на актовете му се равнява на най-ниската в съда.
Гражданските съдии в РС – Кърджали - съдия Дарина Байданова, Мариана Гунчева и Невена Калинова през 2018 г. и 1-то полугодие на 2019 г. правораздават при сравнително сходна натовареност, при близки показатели на обжалваемост и отменяемост на актовете им. Въпреки, че съдия Калинова за отчетните периоди е без отменени актове, същата има изменени актове съответно за 2018 г. 2 броя, а за първото полугодие на 2019 г. изменените актове са 5 броя, като това е относително най-голямият брой в сравнение с останалите граждански съдии. С оглед на това, Комисията счита, че не може да се направи обосновано заключение затова, че съдия Калинова е постигнала изключителни професионални резултати в органа за изследвания период, за да бъде поощрена с парична награда.
Видно от статистически данни за 2018 г. съдиите в Районен съд – Кърджали работят при следната натовареност по щат съответно с брой дела за разглеждане месечно от 1 съдия 43,61 при средна за страната 44,46 и брой свършени дела месечно от 1 съдия 39,50 при средна за страната 36,99. Натовареността през първото полугодие на 2019 г. на съдиите от Районен съд - Кърджали е под средната за страната, като броят на делата за разглеждане е 44,48 при 51,40 за страната и на свършените дела е 38,05 при 36,51 за страната.
С оглед на извършения сравнителен и статистически анализ на данни Комисията счита, че не е налице основание  за поощряването на Валентин Костадинов Спасов и Невена Калинова Калинова - Тодорова - съдии в Районен съд - Кърджали с парична награда по реда на чл. 303, ал. 3, т. 1 от ЗСВ. 

3.2. Внася предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне. 

Р-4. ОТНОСНО: Предложение от административния ръководител - председател на Апелативен съд - Бургас и от изпълняващ функциите административен ръководител - председател на Окръжен съд - Сливен за посмъртно удостояване на Иван Стоянов Ченков с отличие  „личен почетен знак  първа степен - златен“  и с парична награда в размер на 1000 (хиляда) лева на основание с чл. 303, ал. 2, т. 2, б.“а“ от ЗСВ и чл. 303, ал. 3, т. 1 от ЗСВ (вх.№ ВСС-444/15.01.2020 г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Предлага на Съдийската колегия на ВСС да УДОСТОИ ПОСМЪРТНО  на основание чл. 303, ал. 2, т. 2, буква „а“ от ЗСВ и чл. 303, ал. 3, т. 1 от ЗСВ, Иван Стоянов Ченков с отличие  „личен почетен знак – първа степен златен“, както и с парична награда в размер на … (…) лева за проявен висок професионализъм, безупречно и образцово изпълнение на служебните задължения и високи нравствени качества.

4.2. Предлага на Съдийската колегия на ВСС да се предостави решението по т. 1 на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №3/07.02.2019., т. 8.

4.3. Внася предложението в заседанието на Съдийската колегия на ВСС, насрочено на 04.02.2020 г., за разглеждане и произнасяне. 

Р-5. ОТНОСНО: Определяне  на изпълняващ функциите административен ръководител - председател на Районен съд - Генерал Тошево, поради изтичащ на 19.02.2020 г. мандат.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Росен Минков Стоянов – административен ръководител - председател на Районен съд – Генерал Тошево, за изпълняващ функциите „административен ръководител – председател“ на Районен съд – Генерал Тошево, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от 20.02.2020 г., до встъпване в длъжност на нов административен ръководител.  

5.2. ВНАСЯ предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

Р-6. ОТНОСНО: Определяне  на изпълняващ функциите административен ръководител - председател на Районен съд - Трявна, поради изтичащ на 23.02.2020 г. мандат.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Вяра Ангелова Петракиева - Велинова – административен ръководител - председател на Районен съд – Трявна, за изпълняващ функциите „административен ръководител – председател“ на Районен съд – Трявна, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от 24.02.2020 г., до встъпване в длъжност на нов административен ръководител.  

6.2. ВНАСЯ предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

Р-7. ОТНОСНО: Определяне на изпълняващ функциите административен ръководител - председател на Районен съд - Раднево, поради изтичащ на 23.02.2020 г. мандат.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Христина Вълчанова Димитрова – административен ръководител - председател на Районен съд – Раднево, за изпълняващ функциите „административен ръководител – председател“ на Районен съд – Раднево, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от 24.02.2020 г., до встъпване в длъжност на нов административен ръководител.  

7.2. ВНАСЯ предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

Р-8. ОТНОСНО: Определяне на изпълняващ функциите административен ръководител - председател на Районен съд - Елена, поради изтичащ на 27.02.2020 г. мандат.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Пейо Иванов Приходков – административен ръководител - председател на Районен съд – Елена, за изпълняващ функциите „административен ръководител – председател“ на Районен съд – Елена, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от 28.02.2020 г., до встъпване в длъжност на нов административен ръководител.  

8.2. ВНАСЯ предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

Р-9. ОТНОСНО: Молба от Вера Иванова Иванова - съдия в Апелативен съд - Пловдив, с приложени документи, относно решения по т. 4 и по т. 37 от заседание на Съдийската колегия на Висшия съдебен съвет от 21.01.2020 г. (вх.№ВСС-937/28.01.2020 г.
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9. Оставя без разглеждане молбата от Вера Иванова Иванова - съдия в Апелативен съд - Пловдив, тъй като същата вече е обсъдена на заседанието на Съдийската колегия на ВСС на 28.01.2020 г. 

Р-10. ОТНОСНО: Приложение на разпоредбата на чл. 193, ал. 6 от ЗСВ по конкурс за повишаване в длъжност „съдия“ във Върховния касационен съд - наказателна колегия, обявен с решение на Съдийската колегия на Висшия съдебен съвет по протокол №49/05.12.2017г. (обн. ДВ, бр. 01/02.01.2018г.). 
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия на ВСС ДА ПОВИШИ, на основание чл. 160 и чл. 193, ал. 6 от ЗСВ във връзка с §9 от ПР на Наредба №1 от 9 февруари 2017 г., Деница Вълева Вълкова - Петкова – административния ръководител – председател на Апелативен съд - Бургас в длъжност „съдия” във Върховен касационен съд - наказателна колегия, с ранг „съдия във ВКС и ВАС”, с основно месечно трудово възнаграждение, съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от датата на встъпване в длъжност.

Мотиви: С решение по пр. №1/21.01.2020 г. Съдийската колегия на ВСС приключи, на основание чл. 43, ал. 2 /отм./ във връзка с §9 от ПР на Наредба №1 от 9 февруари 2017 г. (изм. с ДВ, бр. №37/07.05.2019 г.), конкурсната процедура по обявения с решение на колегията по пр. №49/05.12.2017 г. конкурс за повишаване в длъжност „съдия“ във Върховен касационен съд-наказателна колегия, считано от датата на встъпване в длъжност на последния назначен кандидат – 10.01.2020 г. Към настоящия момент в този орган на съдебната власт са налице 2 (две) свободни длъжности, които попадат в обхвата на приложението на разпоредбата на чл. 193, ал. 6 от ЗСВ, тъй като са овакантени на основание чл. 165, ал. 1, т. 1 от ЗСВ по време на провеждане на конкурса (обн. в ДВ, бр. 01/02.01.2018 г.). На едната длъжност, освободена от съдия Капка Костова, считано от  02.05.2019 г., с решение на Комисията по атестирането и конкурсите по пр. №2/27.01.2020 г. е предложено на Съдийската колегия на ВСС да бъде повишен Даниел Атанасов Луков – съдия във Военен съд - Пловдив. Втората длъжност е освободена от съдия Красимир Харалампиев, считано от 19.08.2019 г.
Във връзка с така приключилата с встъпване в длъжност и на последния назначен кандидат конкурсна процедура, както и с оглед наличието на овакантена в срока на приложението на разпоредбата на чл. 193, ал. 6 от ЗСВ съдийска длъжност във Върховен касационен съд - наказателна колегия, са налице предпоставките за пристъпване към назначаване по този ред на следващия по реда на класирането кандидат, отговарящ на условията, разписани в чл. 43, ал. 5 от Наредба №1 от 09.02.2017 г. ( обн. в ДВ, бр. 17 /21.02.2017 г.).
Следващият по реда на класирането кандидат Деница Вълева Вълкова-Петкова – административен ръководител – председател на Апелативен съд – Бургас, заявила съгласие за повишаването й по реда на чл. 193, ал. 6 от ЗСВ във Върховен касационен съд-наказателна колегия е получила крайна оценка в конкурсната процедура много добър „5.63“. Същата отговаря на условията на чл. 191 от ЗСВ, а именно прослужила е минимум 3 (три) години на заеманата длъжност. По отношение на нея има прието становище от Комисия по професионална етика към Съдийската колегия на Висшия съдебен съвет, в което обобщеният извод е, че притежава в пълнота необходимите нравствени качества за заемане на длъжността „съдия“ във Върховен касационен съд-наказателна колегия. 
С оглед на изложеното, Комисията счита, че са изпълнени всички условия за приложението на разпоредбата на чл. 193, ал. 6 от ЗСВ и Деница Вълева Вълкова - Петкова – административен ръководител – председател на Апелативен съд – Бургас следва да бъде повишена в длъжност „съдия“ във Върховен касационен съд - наказателна колегия.

10.2. Предлага на Съдийската колегия на ВСС ДА ВЪЗЛОЖИ на повишения магистрат да довърши започнатите с негово участие наказателни дела, на които е даден ход на съдебното следствие, както и да изготви съдебните актове по обявените за решаване дела.

10.3. Внася предложението в заседанието на Съдийската колегия на ВСС, насрочено на 04.02.2020 г., за разглеждане и произнасяне. 

ЕДИНЕН ФОРМУЛЯР

С-1. ОТНОСНО: Извънредно атестиране на Антони Иванов Николов - съдия в Районен съд – Варна. 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 4 във връзка с чл. 197, ал. 5, т. 2 от ЗСВ за провеждане на извънредно атестиране на Антони Иванов Николов - съдия в Районен съд - Варна. 

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ - 95 (деветдесет и пет) точки на Антони Иванов Николов - съдия в Районен съд - Варна. 

1.3. ПРЕДОСТАВЯ, на основание чл. 205, ал. 1 от ЗСВ, на Антони Иванов Николов - съдия в Районен съд - Варна, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-2. ОТНОСНО: Предложение от административния ръководител - председател на Софийския районен съд за повишаване на Лора Миткова Митанкина - съдия в Софийския районен съд, с ранг „съдия в АС“, на място в по-горен ранг „съдия във ВКС и ВАС“.(вх.№ВСС-1087/29.01.20 г.)
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Лора Миткова Митанкина - съдия в Софийския районен съд, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

2.2. ВНАСЯ предложението в заседанието на Съдийската колегия на ВСС, насрочено на 11.02.2020 г. за разглеждане и произнасяне.

С-3. ОТНОСНО: Предложение от административния ръководител - председател на Софийския районен съд за повишаване на Силвия Стефанова Хазърбасанова - съдия в Софийския районен съд, с ранг „съдия в ОС“, на място в по-горен ранг „съдия в АС“. (вх.№ ВСС-1088/29.01.20 г.)
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Силвия Стефанова Хазърбасанова - съдия в Софийския районен съд, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

3.2. ВНАСЯ предложението в заседанието на Съдийската колегия на ВСС, насрочено на 11.02.2020 г. за разглеждане и произнасяне.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

С-4. ОТНОСНО: Предложение от административния ръководител - председател на Окръжен съд - Сливен за периодично атестиране на Стефка Тодорова Михайлова - Маринова - съдия в  Окръжен съд - Сливен. 
(вх.№ ВСС-9651/01.08.2019 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Стефка Тодорова Михайлова - Маринова - съдия в  Окръжен съд - Сливен, за периода 01.02.2015 г. – 01.02.2020 г. 

4.2. Да се изискат от административния ръководител на Окръжен съд – Сливен необходимите документи за провеждане на атестиране, съгласно чл. 58, ал. 1 от Наредбата. 

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-5. ОТНОСНО: Предварително атестиране на Мария Христова Желязкова - съдия в Административен съд – София - област. (вх.№ ВСС-11212/18.09.2019 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС, на основание чл. 196, т. 1 от ЗСВ, ДА ПРОВЕДЕ предварително атестиране на Мария Христова Желязкова - съдия в Административен съд – София - област. 

5.2. Предлага на Съдийската колегия на ВСС, на основание чл. 197, ал. 7 от ЗСВ, ДА ПРИЕМЕ комплексна оценка от атестирането „МНОГО ДОБРА" на Мария Христова Желязкова - съдия в Административен съд – София - област. 

5.3. Внася предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

С-6. ОТНОСНО: Предварително атестиране на Анета Христова Юргакиева - Георгиева - съдия Административен съд София - град. (вх.№ ВСС-977/28.01.2019 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Предлага на Съдийската колегия на ВСС, на основание чл. 196, т. 1 от ЗСВ, ДА ПРОВЕДЕ предварително атестиране на Анета Христова Юргакиева - Георгиева - съдия Административен съд София - град. 

6.2. Предлага на Съдийската колегия на ВСС, на основание чл. 197, ал. 7 от ЗСВ, ДА ПРИЕМЕ комплексна оценка от атестирането „МНОГО ДОБРА" на Анета Христова Юргакиева - Георгиева - съдия Административен съд София - град. 

6.3. Внася предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

С-7. ОТНОСНО: Периодично атестиране на Огнян Методиев Евгениев - административен ръководител - председател на Административен съд – Монтана. (вх.№ ВСС-5078/19.04.2019 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Огнян Методиев Евгениев - административен ръководител - председател на Административен съд – Монтана. 

7.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Огнян Методиев Евгениев - административен ръководител - председател на Административен съд – Монтана. 

7.3. Внася предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне. 

ДОПЪЛНИТЕЛНИ ТОЧКИ

Р-11. ОТНОСНО: Жалба от Даниел Атанасов Луков до Върховния административен съд срещу решение на Съдийската колегия на Висшия съдебен съвет по т. 19.2 от протокол №1/21.01.2020 г. (вх.№ ВСС-1123/29.01.2020 г.)
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11. Приема за сведение жалбата от Даниел Атанасов Луков до Върховния административен съд срещу решение на Съдийската колегия на Висшия съдебен съвет по т. 19.2 от протокол №1/21.01.2020 г.

Р-12. ОТНОСНО: Определяне на изпълняващ функциите на административен ръководител - председател на Окръжен съд - Ловеч.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. Предлага на Съдийската колегия на ВСС ДА ОТМЕНИ решението си по              пр. №2/28.01.2020 г., т. 9.

12.2. Предлага на Съдийската колегия на ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Милена Петкова Вълчева - административния ръководител - председател на Окръжен съд - Ловеч, за изпълняващ функциите „административен ръководител - председател“ на Окръжен съд - Ловеч, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от 05.02.2020 г., до встъпване в длъжност на нов административен ръководител.

 Мотиви: Мандатът на административния ръководител – председател на Окръжен съд – Ловеч съдия Милена Вълчева изтича на 04.02.2020 г. Същата е подала заявление да бъде възстановена на заеманата преди избора й за административен ръководител длъжност „съдия“ в Окръжен съд – Ловеч. По щатното разписание на органа липсва свободен щат, на който да бъде устроен председателя с изтичащ мандат. С оглед на така очертаната невъзможност към момента Милена Вълчева да бъде преназначена на основание чл. 169, ал. 5 от ЗСВ на длъжност „съдия“ в органа и с оглед на депозираното от нея изрично писмено съгласие да продължи да изпълнява административно-ръководните функции на съда, Комисията счита, че за и.ф. на Окръжен съд – Ловеч следва да бъде определен досегашният председател на съда.

12.3. ВНАСЯ предложението в заседанието на Съдийската колегия на ВСС, насрочено на 04.02.2020 г., за разглеждане и произнасяне.
Р-13. ОТНОСНО: Заявление за отвод от член на конкурсната комисия по обявения, с решение на Съдийската колегия на Висшия съдебен съвет по протокол №32/08.10.2019 г., конкурс за първоначално назначаване на длъжност „съдия“ в Софийски градски съд - гражданска колегия
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия на ВСС ДА ОПРЕДЕЛИ чрез жребий 1 (един) резервен член – съдия в апелативен съд – гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Иванка Николова Ангелова.

13.2. Внася предложението в заседанието на Съдийската колегия на ВСС, насрочено на 04.02.2020 г., за разглеждане и произнасяне. 

Р-14. ОТНОСНО: Определяне размера на паричната награда за поощряване на съдии, на основание чл. 303, ал. 3 от ЗСВ, във връзка с решение на Пленума на Висшия съдебен съвет по протокол №2/30.01.2020 г.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Предлага на Съдийската колегия да определи размера на паричната награда за поощряване на съдии, на основание чл. 303, ал. 3 от ЗСВ, във връзка с решение на Пленума на Висшия съдебен съвет по протокол №2/30.01.2020 г.

14.2 Внася предложението в заседанието на Съдийската колегия на Висшия съдебен съвет, насрочено на 04.02.2020 г., за разглеждане и произнасяне. 

Р-15. ОТНОСНО: Искане по чл. 256, ал. 2 от АПК от Атанас Стоилов Атанасов – съдия в Софийски градски съд, за изпълнение на задължението по чл. 189, ал. 1 от ЗСВ. 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. Предлага на Съдийската колегия на Висшия съдебен съвет ДА ОСТАВИ БЕЗ УВАЖЕНИЕ искането по чл. 256, ал. 2 от АПК на Атанас Стоилов Атанасов – съдия в Софийски градски съд, за обявяване на конкурси за повишаване в апелативните съдилища.

Мотиви: Съгласно определената в разпоредбата на чл. 189, ал. 1 от ЗСВ последователност за провеждане на конкурсите за заемане на свободните длъжности, конкурсите за по-горестоящите органи на съдебна власт се обявяват преди конкурсите за по-ниските по степен органи. Съгласно предвиденият от законодателя ред, обявяването на конкурсите следва да започне от върховните нива, след което да бъдат обявени конкурсите на апелативно ниво. Идеята на законодателя е да се постигне процесуална икономия като на конкурси да бъдат обявявани  всички вакантни длъжности включително и тези, които биха се освободили след провеждането на конкурси за повишаване на магистрати в по-горестоящите органи на съдебната власт.
Конкурсите за повишаване в длъжност във Върховния касационен съд гражданска и наказателна колегия са обявени с решение на Съдийската колегия на ВСС по пр. №49/05.12.2017 г. На 3-те конкурсни длъжности във Върховния касационен съд – гражданска колегия са назначени класираните кандидати с решение на Колегията по пр. № 37/27.11.2018 г., които встъпиха в длъжност на 11.11.2019  г. В изпълнение на разпоредбата на чл. 193, ал. 6 от ЗСВ във връзка с §9 от Наредба №1/09.02.2017 г. СК на ВСС приключи конкурсната процедура, като с решение по пр. №2/28.01.2020 г. повиши на това основание следващите 3-ма по реда на класирането кандидати. Деветмесечният срок за приложение на разпоредбата на чл. 193, ал. 6 от ЗСВ изтича на 11.08.2020 г. 
Във Върховния касационен съд – наказателна колегия назначените по конкурса с решения по пр. №30/11.10.2018 г. и пр. №24/23.07.2019 г. кандидати встъпиха в длъжност. На 21.01.2020 г. Колегията приключи конкурсната процедура и пристъпи към приложението на разпоредбата на чл. 193, ал. 6 от ЗСВ по отношение на следващия по реда на класирането кандидат. Деветмесечният срок за приложение на разпоредбата на чл. 193, ал. 6 от ЗСВ изтича на 10.10.2020 г.
Поради липса на свободни длъжности към 05.12.2017 г. (датата на обявяване на конкурсите  във ВКС – ГК и ВКС - НК), конкурсът за повишаване във Върховния касационен съд – търговска колегия е обявен на по-късен етап, съответно с решение на Съдийската колегия на ВСС по пр. № 18/11.06.2019 г., като към момента още не е приключил с класиране на допуснатите кандидати.
Нови конкурси за заемане на свободните длъжности на върховно ниво следва да се обявят след изтичане срока за приложение на разпоредбата на чл. 193, ал. 6 от ЗСВ.
Конкурсите за повишаване в длъжност в апелативните съдилища, гражданска, търговска и наказателна колегии са обявени с решение на Съдийската колегия на ВСС по пр. №13/24.04.2018 г., като приключиха с повишаване на класираните кандидати, съответно за АС – ГК  и ТК с решения по пр. №41/10.12.2019 г., а за АС – НК с решение по пр. №29/17.09.2019 г. Трите конкурса за повишаване в апелативните съдилища, гражданска, търговска и наказателна колегия не са приключили с попълване на конкурсните длъжности, поради обжалване пред Върховния административен съд на назначенията.  Същевременно след влизане в сила на решенията за повишаване Съдийската колегия следва да пристъпи към вземане на решения за назначаване на следващите по реда на класирането кандидати по реда на чл. 193, ал. 6 от ЗСВ. Деветмесечния срок за приложение на разпоредбата за конкурсите за АС – ГК и ТК изтича на 10.09.2020 г. и за АС – НК на 17.06.2020 г. За АС – Варна - НК конкурсът приключи с встъпване в длъжност на назначения с решение по пр. №29/17.09.2019 г. кандидат. В този ОСВ предстои освобождаване през месец март 2020 г. на две длъжности за съдия на основание чл. 165, ал. 1, т. 1 от ЗСВ, които попадат в обхвата на приложение на чл. 193, ал. 6 от ЗСВ по този конкурс. Другият назначен кандидат в АС – Бургас – НК все още не е встъпил в длъжност поради обжалване на решението за повишаването му. Доколкото назначаването по реда на чл. 193, ал. 6 от ЗСВ е част от конкурсните процедури, до изтичането на 9-месечния срок за приложението й, нови конкурси за заемане на свободните длъжности за това ниво не следва да се обявяват. 
Съобразно предвидената в закона поредност за обявяване и провеждане на конкурсите по нива, Съдийската колегия на ВСС последователно обяви конкурси за преместване (пр. №18/11.06.2019 г.), конкурси за повишаване в длъжност            (пр. №21/02.07.2019 г.) и конкурси за първоначално назначаване                                       (пр. №32/08.10.2019 г.) в окръжните съдилища. Конкурсът  за преместване в районните съдилища е обявен след тези конкурси, съответно с решение на Съдийската колегия на ВСС по пр. № 40/03.12.2019 г.
С оглед на гореизложеното обобщение и анализ на етапите на конкурсните процедури по нива, Комисията счита, че към настоящия момент конкурси за повишаване в апелативните съдилища не следва да се обявяват. Както, за да не се нарушава  предвидения в разпоредбата на чл. 189, ал. 1 от ЗСВ ред за обявяване на конкурсите, тъй като нови конкурси за върховно ниво не са обявени. Така и поради обстоятелството, че текущите конкурси за апелативното ниво не са приключили с встъпване в длъжност на назначените кандидати, както и не са изчерпани възможностите за приложение на разпоредбата на чл. 193, ал. 6 от ЗСВ по тези конкурсни процедури.
15.2. Внася предложението в заседанието на Съдийската колегия на Висшия съдебен съвет, насрочено на 04.02.2020 г., за разглеждане и произнасяне.
С-8. ОТНОСНО: Периодично атестиране на Миглена Раденкова Петрова - административен ръководител - председател на Административен съд – Враца. (вх.№ ВСС-4303/03.04.2019 г.) 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Миглена Раденкова Петрова - административен ръководител - председател на Административен съд – Враца. 

8.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Миглена Раденкова Петрова - административен ръководител - председател на Административен съд – Враца. 

8.3. Внася предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне. 

С-9. ОТНОСНО: Извънредно атестиране на Веселина Атанасова Кашикова - Иванова - заместник на административния ръководител - заместник-председател на Окръжен съд – Кърджали. 
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 2 от ЗСВ, ДА ПРОВЕДЕ извънредно атестиране на Веселина Атанасова Кашикова - Иванова - заместник на административния ръководител - заместник-председател на Окръжен съд - Кърджали.  

9.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Веселина Атанасова Кашикова - Иванова - заместник на административния ръководител - заместник-председател на Окръжен съд - Кърджали. 

9.3. Внася предложението в заседанието на Съдийската колегия на ВСС, насрочено на 11.02.2020 г., за разглеждане и произнасяне.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            ВЕСЕЛА ПАВЛОВА (п)